b'\n_START_ARTICLE_\nPasaulinis koordinuotasis laikas\n_START_PARAGRAPH_\nPasaulinis koordinuotasis laikas arba UTC (angl. Coordinated Universal Time, pranc. Temps universel coordonn\xc3\xa9)\xc2\xa0\xe2\x80\x93 universalus laikas\xc2\xa0\xe2\x80\x93 pasaulinio atominio laiko nulin\xc4\x97s laiko juostos standartas._NEWLINE_Kit\xc5\xb3 laiko juost\xc5\xb3 laikas nurodomas valand\xc5\xb3 ir minu\xc4\x8di\xc5\xb3 skirtumu nuo UTC._NEWLINE_Pavyzd\xc5\xbeiui, Lietuvos laikas yra UTC+2 arba UTC+3 (kai galioja vasaros laikas).\n_START_SECTION_\nIstorija\n_START_PARAGRAPH_\nPasaulio laiko standartas buvo GMT (angl. Greenwich Mean Time)\xc2\xa0\xe2\x80\x93 Grinvi\xc4\x8do meridiano astronominis laikas._NEWLINE_Taip atsitiko tod\xc4\x97l, kad 1884\xc2\xa0m. tai buvo daugumos pasaulio \xc5\xbeem\xc4\x97lapi\xc5\xb3 nulinis meridianas._NEWLINE_1955\xc2\xa0m. buvo sukurtas atominis laikrodis._NEWLINE_1961\xc2\xa0m. buvo \xc4\xafvestas UTC\xc2\xa0\xe2\x80\x93 Grinvi\xc4\x8do meridiano laikas, skai\xc4\x8diuojamas atominiu laikrod\xc5\xbeiu._NEWLINE_D\xc4\x97l technini\xc5\xb3 prie\xc5\xbeas\xc4\x8di\xc5\xb3 bei d\xc4\x97l \xc5\xbdem\xc4\x97s sukimosi l\xc4\x97t\xc4\x97jimo UTC ne\xc5\xbeymiai skiriasi nuo astronominio GMT._NEWLINE_Kad atominis laikas nenukrypt\xc5\xb3 nuo astronominio UTC periodi\xc5\xa1kai \xc4\xafvedamos papildomos sekund\xc4\x97s._NEWLINE_Kol kas tokios sekund\xc4\x97s reikalingos ne kiekvienais metais. Sp\xc4\x97jama, kad po keli\xc5\xb3 de\xc5\xa1im\xc4\x8di\xc5\xb3 t\xc5\xabkstan\xc4\x8di\xc5\xb3 met\xc5\xb3 gali reik\xc4\x97ti \xc4\xafvedin\xc4\x97ti papildomas sekundes kiekvien\xc4\x85 dien\xc4\x85.'